06/08/2018 | Administración LocalMunicipal
Cariño
Aprobación definitiva da Ordenanza reguladora das bases para a concesión de axudas para o fomento da natalidade do Concello de Cariño

ANUNCIO O Pleno corporativo, en sesión ordinaria celebrada o día 1 de xuño de 2018, aprobou, con carácter inicial, a Ordenanza reguladora das bases de axudas para o fomento da natalidade. Exposta ao público durante trinta días, non se presentou ningunha reclamación ou suxestión, polo que, de conformidade co establecido no artigo 49. c) da Lei 7/1985, do 2 de abril, reguladora das bases de réxime local, enténdese definitivamente aprobada a citada modificación. A teor do previsto no artigo 70.2 da Lei 7/1985, do 2 de abril, reguladora das bases de réxime local, e o artigo 196.2 do Real decreto 2568/1986, do 28 de novembro, publícase íntegramente a modificación do citado texto normativo, que entrará en vigor ao día seguinte da súa inserción no Boletín Oficial da Provincia e unha vez que transcorra o prazo previsto no artigo 70.2 da Lei 7/1985. Por tratarse de unha disposición administrativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interponer o recurso contencioso-administrativo é de dous meses dende o día seguinte ao da publicación da presente disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. ORDENANZA MUNICIPAL REGULADORA DAS BASES PARA A CONCESIÓN DE AXUDAS PARA O FOMENTO DA NATALIDADE DO CONCELLO DE CARIÑO EXPOSICIÓN DE MOTIVOS A familia está amparada pola Constitución Española que, no seu artigo 39, asegura a protección social, económica e xurídica da mesma. Así mesmo, nos artigos 25 a 28 da Lei 7/85, do 2 de abril, Reguladora das Bases do Réxime Local, outorgan ó municipio competencia para promover a prestación de servizos sociais nos termos da lexislación do Estado e das Comunidades Autónomas, podendo realizar actividades complementarias das propias ou doutras administracións públicas e, en particular as relativas á educación, á cultura, á promoción da muller, á vivenda, á sanidade e á protección do medio ambiente. O descenso do índice de natalidade é un feito xeralizado nos países desenvolvidos sendo, especialmente significativo o exemplo galego. No noso país, dende mediados dos anos 70, dito índice experimentou unha notable tendencia á baixa, representando, na actualidade, unha das taxas máis baixas de Europa. O Concello de Cariño, non é alleo a este problema. A incorporación da muller ó mundo laboral, fenómeno que sendo positivo, require un esforzo de readaptación familiar, o retraso na idade de emancipación dos nosos mozos e a evolución dos patróns que rexen os hábitos sociais e culturais, son algunhas das causas que inflúen na merma da natalidade, que é, sen dúbida, un dos principais problemas ós que debe facer fronte a nosa sociedade nos próximos anos. O Concello, consciente deste problema e da necesidade de expor solucións, xa que, en definitiva, son as persoas o principal valor dunha comunidade e a familia o pilar tradicional no que se asenta a nosa sociedade, decidiu establecer esta medida de fomento encamiñada a reactivar a natalidade. Esta medida de apoio atopa o seu fundamento na lóxica necesidade de que, sendo a natalidade un beneficio para todos, é lexítimo que entre todos se axude ós pais a soportar as indubidables cargas que se ocasionan sobre todo nos primeiros meses de vida dun/ha neno/a. Trátase así de remover os obstáculos que entorpecen a propia vontade dos proxenitores de elexir a dimensión da súa familia, de conquerir que a decisión de ter ou adoptar un fillo dependa únicamente das conviccións ou desexos persoais, non de causas alleas ás mesmas. Deste modo, as axudas previstas tratan de favorecer a decisión en última instancia sempre persoal, de ter ou adoptar un fillo, paliando os desembolsos económicos que supón a incorporación dun novo membro á unidade familiar nos primeiros meses. Co obxectivo último de fomentar a natalidade, e co inmediato de dar unha axuda ás familias do Concello de Cariño, na medida dos recursos de que dispón este Concello, preténdese axudar ás familias que teñan fillos/as por nacemento ou adopción mediante a posta en marcha da presente ordenanza. ARTIGO 1.–FUNDAMENTO.1.1.-A presente ordenanza ten o seu fundamento nas competencias que o artigo 2 e artigo 25.1. da Lei 7/85, do 2 de abril, Reguladora das Bases do Réxime Local, outorga a este Concello.1.2.–O artigo 25 da Lei 7/85, do 2 de abril, Reguladora das Bases do Réxime Local, establece que os municipios para a xestión dos seus intereses e no ámbito das súas competencias, poden promover toda clase de actividades que contribúan a satisfacer as necesidades e aspiracións da comunidade veciñal.1.3.–Este Concello considera de interese público o apoio ás familias, circunscribíndose dentro deste o fomento da natalidade. Este é o fundamento e o fin da presente ordenanza, que pretende incentivar os novos nacementos de fillas e fillos de familias cariñesas. ARTIGO 2.–OBXECTO.2.1.–O obxecto desta ordenanza é a regulación do réxime xurídico do outorgamento de axudas para o fomento de natalidade deste Concello coa finalidade de fixar a poboación dentro do termo municipal. ARTIGO 3.–NATUREZA DA AXUDA.3.1.–As axudas que se outorgen conforme á presente ordenanza teñen a natureza de subvención directa conforme ó establecido no artigo 22.2. c) da Lei 38/2003, do 17 de novembro, Xeral de Subvencións e na Lei 9/2007, do 13 de xuño, de subvencións de Galicia. ARTIGO 4.–BENEFICIARIOS.4.1.–Serán beneficiarios das subvencións reguladas na presente Ordenanza: a) Os proxenitores dos recén nados. b) Os adoptantes de nenos menores de 3 anos.4.2.–Nos supostos de nulidade, separación ou divorcio dos proxenitores, será beneficiario o proxenitor que teña a custodia do fillo/a. ARTIGO 5.–REQUISITOS PARA A CONCESIÓN DA SUBVENCIÓN.5.1.–Dará lugar ó recoñecemento da subvención cada nacemento que teña lugar ou cada adopción que se formalice polos beneficiarios sinalados no artigo anterior a partir do 1 de xaneiro de 2018.5.2.–Será requisito imprescindible para o recoñecemento da subvención que resida con carácter efectivo e acreditado neste municipio, con alomenos seis meses de antigüidade o proxenitor ou adoptante que solicita a axuda. Será documento acreditativo o certificado de empadroamento e inscrición padroal así como o libro de familia.5.3.–O menor recén nado ou adoptado terá que ser empadroado por primeira vez neste Concello e convivir co solicitante no mesmo domicilio. Será documento acreditativo o certificado de empadroamento e inscrición padroal.5.4.–Será requisito para o pago efectivo da axuda que a persoa beneficiaria sinalada nos apartados anteriores continúe residindo no Municipio, e que, en todo caso, o recén nado fose empadroado por primeira vez no Concello. No caso de adopción, que no prazo dun mes a contar dende a resolución xudicial, sexa inscrito no Padrón, así mesmo, no domicilio do adoptante.5.5.–En ningún caso poderán ser beneficiarios os proxenitores privados da patria potestade dos seus fillos/as, ou se a tutela ou garda fose asumida por unha institución pública.5.6.–Os beneficiarios deberán atoparse ó corrente das súas obrigas tributarias con Facenda, coa Seguridade Social e co Concello de Cariño, cuestión esta última que será comprobada de oficio polo propio Concello. ARTIGO 6.–CONTÍA DAS AXUDAS E IMPUTACIÓN DO GASTO.6.1.–Cada nacemento que teña lugar ou cada adopción que se formalice cumprindo os requisitos sinalados nesta Ordenanza será obxecto dunha axuda de 350 euros.6.2.–Non poderá percibirse máis dunha axuda por nacemento ou adopción. En caso de partos múltiples terase dereito a percibir un 100% adicional para cada fillo. No caso de adopción de máis dun menor, terase en conta o mesmo porcentaxe de incremento.6.3.–O Concello anualmente no seu orzamento, como requisito imprescindible, destinará a cantidade a conceder por axudas á natalidade.6.4.–A imputación do gasto realizarase con cargo a esa partida orzamentaria específica que se creará no orzamento xeral do Concello, a cuxa existencia se vinculará a aplicación desta ordenanza na medida en que debe estar previsto o crédito de maneira adecuada e suficiente para a súa efectividade.6.5.–O Concello, non obstante o disposto no apartado anterior, á vista das cifras resultantes, previa á tramitación da correspondente modificación orzamentaria, poderá incrementar ou diminuir o importe global e, en consecuencia, a cantidade a outorgar a cada beneficiario. ARTIGO 7.–PROCEDEMENTO DE CONCESIÓN.7.1.–As solicitudes das axudas, dirixidas ao alcalde-presidente, presentaranse no Rexistro Xeral do Concello ou polos procedementos previstos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, dentro dos dous meses seguintes ó nacemento ou adopción. Deberá presentarse conforme ó modelo que figura como anexo na presente ordenanza, no que expresamente se declarará que se cumpre con todos os requisitos establecidos na presente Ordenanza.7.2.–Xunto coa solicitude deberá presentarse a seguinte documentación: a) Copia compulsada do documento nacional de identidade, pasaporte ou documento administrativo que acredite a identificación do solicitante como beneficiario. b) Fotocopia do libro de familia. c) Documentación acreditativa do estado civil do solocotante. d) Certificado de nacemento do recén nado expedido polo Rexistro Civil no caso de nacementos. e) Copia compulsada da resolución xudicial no caso de adopción. f) Certificado de empadroamento do beneficiario que acredite a residencia efectiva no municipio durante alomenos seis meses, así como de inscrición padroal do beneficiario co recén nado ou adoptado/a. Indicarase a data de empadroamento do recén nado e a causa de inscrición. g) Convenio regulador ou sentenza xudicial de nulidade, separación ou divorcio no seu caso. h) Certificación de atoparse ó corrente no cumprimento das obrigas tributarias e coa Seguridade Social ou autorización ó órgano municipal competente no seu caso. O Concello comprobará de oficio que os solicitantes están ó corrente no cumprimento dos deberes fiscais municipais. i) Documentación acreditativa da titularidade da conta bancaria na que se solicita o ingreso da axuda. j) Declaración xurada das axudas solicitadas ou recibidas para a mesma finalidade.7.3.–Será instrutor do expediente a Concellería competente en materia de Servizos Sociais.7.4.–Se a solicitude non reune todos os requisitos establecidos na convocatoria, o órgano competente requerirá ó interesado para que os subsane no prazo máximo improrrogable de dez días, indicándolle que se non o fixese terase por desistido da súa solicitude, previa resolución que deberá ser ditada nos termos previstos no artigo 94 da Lei 39/2015, do 1 de outubro, do Procedemento Administrativo Común das Administracións Públicas 7.5.–A través do instrutor do expediente, e unha vez completada a documentación, formularase a correspondente proposta de resolución debidamente motivada.7.6.–As axudas concederanse pola Xunta de Goberno Local. As resolucións ou acordos de concesión da axuda faranse por orde cronolóxica de solicitude e só poderán ser denegadas polos seguintes motivos: a) Non cumprir os requisitos establecidos para a concesión da axuda. b) Presentar a solicitude fóra do prazo establecido no artigo 7.1 desta Ordenanza. c) Estar esgotado o crédito orzamentario habilitado na partida para esta finalidade.7.7.–As solicitudes resolveranse no prazo máximo de 1 meses a contar desde a data de presentación da solicitude. O vencemento do prazo máximo sen terse notificado a resolución lexitima ós interesados para entender desestimada a solicitude de concesión por silencio administrativo. ARTIGO 8.–ABONO DAS AXUDAS.8.1.–O pago da axuda concedida efectuarase nun único pago, mediante transferencia bancaria á conta que indicase o beneficiario da solicitude, dentro do mes seguinte á data de concesión da axuda. ARTIGO 9.–COMPATIBILIDADE DAS AXUDAS.9.1.–As presentes axudas serán compatibles con calquera outra establecida polas Administracións Públicas ou calquera dos seus organismos. ARTIGO 10.–DEBERES DOS BENEFICIARIOS.10.1.–A presentación de solicitude polos beneficiarios supón a aceptación incondicional das bases establecidas na presente Ordenanza.10.2.–Os beneficiarios están obrigados a comunicar ó Concello calquera circunstancia que modifique os requisitos para obter a subvención.10.3.–Os beneficiarios están obrigados a reintegrar a axuda concedida cando se incumplan os requisitos para a súa concesión establecidos nas presente Ordenanza. ARTIGO 11.–RESPONSABILIDADES.11.1.–Calquera falsedade que se detecte dará lugar o non recoñecemento da axuda ou, no caso de tela percibida xa, á devolución da mesma cos intereses legais correspondentes, independentemente das responsabilidades administrativas, civis ou penais que se poidesen esixir. ARTIGO 12.–REINTEGRO DAS AXUDAS.12.1.–O incumprimento dos requisitos establecidos nas presentes bases conleva o reintegro das axudas concedidas.12.2.–O réxime xurídico do reintegro das axudas será o establecido no Título II da Lei 38/2003, do 17 de novembro, Xeral de Subvencións e na Lei 9/2007, do 13 de xuño, de Subvencións de Galicia. ARTIGO 13.–INFRACCIÓNS E SANCIÓNS.13.1.–Serán as establecidas nos artigos 52 e seguintes da Lei 38/2003, do 17 de novembro, Xeral de Subvencións. ARTIGO 14.–RÉXIME XURÍDICO.14.1.–A normativa que regula a concesión de axudas á natalidade, no non previsto nestas Bases, será a establecida na Lei 39/2015, do 1 de outubro, do Procedemento Administrativo Común das Administracións Públicas, na Lei 38/2003, do 17 de novembro, Xeral de Subvencións, no Real Decreto 887/2006, do 21 de xullo, polo que se aproba o Regulamento Xeral de Subvencións, na Lei 9/2007, do 13 de xuño, de Subvencións de Galicia e na Ordenanza Xeral reguladora da Concesión de subvencións do Concello de Cariño. DISPOSICIÓN TRANSITORIA Durante o exercicio de 2018 tomaranse en consideración os nados dende o 1 de xaneiro ó 31 de decembro de 2018 ós efectos da súa consideración como beneficiarios das axudas comtempladas. Os nados antes da aprobación da presente ordenanza contarán cun prazo de dous meses para presentar a solicitude das axudas reguladas nesta, a contar a partir da súa entrada en vigor. DISPOSICIÓN FINAL A presente ordenanza aprobada polo Pleno do Concello, entrará en vigor, unha vez publicado o seu texto integro no Boletín Oficial da Provincia da Coruña e transcorra o prazo previsto no artigo 65.2 da Lei 7/85, do 2 de abril, por remisión do disposto no artigo 70.2 do citado texto legal, permanecendo en vigor ata a súa modificación ou derrogación expresa. ANEXO I SOLICITUDE DE AXUDA PARA O FOMENTO DA NATALIDADE DO CONCELLO DE CARIÑO SOLICITANTE Nome e apelidos …………………………………….……………………., D. N. I. ………………, teléfono. ENDEREZO PARA EFECTOS DE NOTIFICACIÓN Enderezo ………………………………, núm. ……………., piso …………. Código postal ……………………., correo electrónico ………………. REPRESENTANTE Nome e apelidos ……………………….………………., D. N. I. ………………, teléfono ………………………. enderezo ………………………………, núm. ……………., piso …………. Código postal ……………………., correo electrónico ………………. DATOS DO FILLO/A Nome ………………………………………………………………. Data de nacemento ………………… DOCUMENTACIÓN QUE SE ADXUNTA 1 a) Copia compulsada do documento nacional de identidade, pasaporte ou documento administrativo que acredite a identificación do solicitante como beneficiario. b) Fotocopia do libro de familia. c) Documentación acreditativa do estado civil do solicitante. d) Certificado de nacemento do recén nado expedido polo Rexistro Civil no caso de nacementos. e) Copia compulsada da resolución xudicial no caso de adopción. f) Certificado de empadroamento do beneficiario que acredite a residencia efectiva no municipio durante alomenos seis meses, así como de inscrición padroal do beneficiario co recén nado ou adoptado/a. Indicarase a data de empadroamento do recén nado e a causa de inscrición. g) Convenio regulador ou sentenza xudicial de nulidade, separación ou divorcio no seu caso. h) Certificación de atoparse ó corrente no cumprimento das obrigas tributarias e coa Seguridade Social ou autorización ó órgano municipal competente no seu caso. O Concello comprobará de oficio que os solicitantes están ó corrente no cumprimento dos deberes fiscais municipais. i) Documentación acreditativa da titularidade da conta bancaria na que se solicita o ingreso da axuda. j) Declaración xurada das axudas solicitadas ou recibidas para a mesma finalidade. DECLARA BAIXO A SÚA RESPONSABILIDADE: Que cumpre con tódolos requisitos establecidos na Ordenanza Municipal do Concello de Cariño reguladora da concesión de axudas para o fomento da natalidade do Concello de Cariño aprobada na sesión plenaria ……………………………… de data ………………………. para poder obter as axudas reguladas na mesma. Cariño a ……………………de………………………de 2018. SR. ALCALDE-PRESIDENTE DO CONCELLO DE CARIÑO 1 Riscar o que proceda Consonte o disposto na Lei Orgánica do 15/1999, do 13 de decembro, de protección de datos de carácter persoal, os contidos tratados de xeito confidencial, poderán ser incorporados aos ficheiros do Concello de Cariño relacionados con este trámite, coa finalidade de utilizalos para as xestións municipais derivadas dos procedementos e consultas que inicie o interesado con esta solicitude. En calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no rexistros xeral do Concello. Cariño, 31 de xullo de 2018. O alcalde Asdo: José M. Alonso Pumar